คลังไม่วิตกห้างคาร์ฟูร์ถอนการลงทุน
&nbsp;
7 ก.ค. 2553

รมว.คลัง มั่นใจไทยดึงดูดนักลงทุนค้าปลีก ส่วนการถอนตัวของห้างคาร์ฟูร์ เป็นหารเปลี่ยนคนบริหารไม่ได้ปิดห้าง
นายกรณ์ จาติกวณิช รมว.คลัง กล่าวว่า การถอนการลงทุนของห้างคาร์ฟูร์ ไม่ได้หมายความว่าปิดห้าง คิดว่าเป็นยุทธศาสตร์การลงทุนให้คนอื่นมาบริหารแทน ซึ่งในกรณีของห้างอื่นอย่างเทสโก้โลตัส ประสบความสำเร็จอย่างมากในประเทศไทย จนถึงระดับที่การเปิดสาขาเป็นปัญหากับผู้ค้ารายย่อยของไทย จึงไม่มีความกังวลเรื่องการถอนการลงทุนของคาร์ฟูร์ เพราะประเทศไทยเป็นประเทศที่น่าสนใจในแง่ของการลงทุนในอุตสาหกรรมที่บริโภคภายในประเทศ เนื่องจากไทยเป็นตลาดที่ค่อนข้างใหญ่ มีประชากร 60 ล้านคน ที่มีรายได้เพิ่มมากขึ้นเรื่อยๆ เชื่อว่าประเทศไทยยังเป็นเป้าหมายที่สำคัญของนักลงทุนในต่างประเทศที่ต้องการมาเจาะตลาดการค้าปลีก